Codul rutier. Editia a 15-a actualizata la 18 ianuarie 2024 \n \n Prezenta editie a Codului rutier include cele mai recente modificari aduse O.U.G. nr. 195/2002 privind circulatia pe drumurile publice si Regulamentului de aplicare. Prin O.U.G. nr. 1/2024 este completat cadrul legislativ privind circulatia pe drumurile publice a tractoarelor agricole sau forestiere in acord cu necesitatile reale ale conducatorilor acestei categorii de vehicule, astfel: • se echivaleaza permisul categoria B cu permisul Tr1, categorie nou introdusa, care va permite conducerea tractoarelor agricole sau forestiere cu o viteza maxima de 40 km/h pe drumurile publice; • inscrierea echivalarii categoriilor B si Tr cu categoria Tr1 in permisul de conducere pentru noile emisiuni, dar nu mai devreme de 90 de zile de la intrarea in vigoare a ordonantei, fara examinare de catre autoritatea competenta. Modificarea art. 118 alin. (1) din O.U.G. nr. 195/2002 prin Legea nr. 254/2023 stabileste o competenta alternativa in solutionarea contestarii contraventiilor rutiere (judecatoria in a carei raza de competenta a fost constatata fapta ori judecatoria in a carei raza teritoriala isi are domiciliul/sediul contravenientul). Astfel, norma din Codul rutier se coreleaza cu norma din art. 32 alin. (1) din O.G. nr. 2/2001 privind regimul juridic al contraventiilor. O.U.G. nr. 38/2023 instituie posibilitatea solicitarii de catre proprietarii si detinatorii mandatati ai vehiculelor a operatiunilor necesare pentru inmatricularea acestora prin intermediul unei platforme electronice. Prin acest sistem informatic se asigura si inregistrarea vehiculului in evidentele fiscale ale autoritatilor administratiei publice. Separat, pentru societatile de leasing este creat un mecanism tehnic si legal in vederea solicitarii inmatricularii sau autorizarii provizorii prin utilizare unei aplicatii informatice. Prin H.G. nr. 815/2023 sunt incluse in Regulamentul de aplicarea a Codului rutier conditiile emiterii de catre Directia generala permise de conducere si inmatriculari a permisului de conducere international. Sumar: • O.U.G nr. 195/2002 privind circulatia pe drumurile publice • H.G. nr. 1.391/2006 pentru aprobarea Regulamentului de aplicare a Ordonantei de urgenta a Guvernului nr. 195/2002 privind circulatia pe drumurile publice • Ordinul nr. 125/2018 pentru stabilirea modelului de proces‐verbal de constatare a contraventiei, utilizat in activitatea de control in domeniul circulatiei pe drumurile publice Anexa: • Legea nr. 286/2009 privind Codul penal (extras) - Infractiuni contra sigurantei circulatiei pe drumurile publice (art. 334‐341) • Ordinul nr. 1.162/2010 pentru aprobarea Normelor minime privind aptitudinile fizice si mentale necesare pentru conducerea unui autovehicul • Ordinul nr. 268/2010 privind procedura de examinare pentru obtinerea permisului de conducere • Ordinul nr. 97/2017 privind procedura si conditiile tehnice in care se realizeaza si se stocheaza inregistrarile examenului de obtinere a permisului de conducere si masurile pentru protejarea acestora si a datelor cu caracter personal • Legea nr. 383/2022 privind unele masuri de eficientizare a monitorizarii traficului rutier (extras). • Indicatoare rutiere